ང་ཚོ་བོད་པ་ཚོ་སངས་རྒྱས་པའི་ཆོས་པ་རེད།དེ་བཞིན་རྒྱ་མིའི་ཆོས་གྲོགས་ཚོར་ཆ་བཞག་ན་ཡང་ཆོས་ལ་དད་པ་བྱེད་ཀྱི་ཡོད་རེད།ཨཱ་མི་ཏཱ་བྷ་ཞེས་དད་པ་ཞེ་དྲག་བྱེད་ཀྱི་ཡོད་རེད་དེ།ངོ་ཐོག་སངས་རྒྱས་ཀྱི་ཆོས་ཞེས་པ་ག་འདྲ་ཞིག་རེད་ལབ་ན།མཐར་གཏུགས་ན་ཤེས་མ་བྱུང་ཞེས་པའི་སྒང་ལ་སླེབས་ཀྱི་རེད།མང་པོ་ཞིག་དེ་འདྲ་རེད་འདུགཧི་མ་ལ་ཡའི་རི་རྒྱུད་ཀྱི་མི་མང་པོ་ཞིག་ཕལ་ཆེར་དེ་འདྲ་རེད།ལམ་དང་ལུགས་སྲོལ་ལྟ་བུ་ཞིག་གི་སྒང་ལ་ཕྱིན་པ་མ་གཏོགས་མེད་པ་རེད།ངས་ནམ་རྒྱུན་འབོད་སྐུལ་བྱེད་ཀྱི་ཡོད།ང་ཚོ་དུས་རབས་ཉི་ཤུ་རྩ་གཅིག་པ་ལ་སླེབས་བསྡད་ཡོད་རེད།དེ་འདྲ་ཡིན་དུས་ང་ཚོ་སངས་རྒྱས་པའི་ཆོས་པ་ཚོ་དུས་རབས་ཉི་ཤུ་རྩ་གཅིག་པའི་ཆོས་པ་ཞིག་བྱེད་དགོས་པ་རེད་ཅེས་བཤད་སྡོད་ཀྱི་ཡོད།